CELEX: C2007/020/43
Language: sl
Date: 2007-01-27 00:00:00
Title: Zadeva T-366/06: Tožba, vložena 4. decembra 2006 — Calebus proti Komisiji

27.1.2007   
            
            
               SL
            
            
               Uradni list Evropske unije
            
            
               C 20/29
            
         Tožba, vložena 4. decembra 2006 — Calebus proti Komisiji
   (Zadeva T-366/06)
   (2007/C 20/44)
   Jezik postopka: španščina
   Stranki
   
      Tožeča stranka: Calebus, S.A (Almería, Španija) (zastopnik: R. Bocanegra Sierra, abogado)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Naj se razglasi za nično, razveljavi ali odpravi in naj se ne izvrši Odločba Komisije 2006/613/ES z dne 19. julija 2006, objavljena v UL EU L 259 z dne 21. septembra 2006 o sprejetju seznama območij v sredozemski biogeografski regiji, pomembnih za Skupnost, v delu, v katerem je v OPS „ES61110006 Ramblas de Gergal, Tabernas y Sur de Sierra Alhamilla“, ki ga vsebuje ta seznam, vključena površina „Las Cuerdas“, in naj se Komisiji naloži, naj spremeni meje tega OPS tako, da izključi omenjeno površino.
            
         Tožbeni razlogi in bistvene trditve
   V utemeljitev svojih predlogov tožeča stranka zatrjuje, da je izpodbijana odločba:
   
               —
            
            
               v nasprotju z Direktivo Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst (1), v delu, v katerem v OPS ES 6110006 vključuje površine v njeni lasti, ki ne izpolnjujejo zahtevanih okoljskih pogojev;
            
         
               —
            
            
               arbitrarna, kajti na istem območju so bile izključene površine, ki izpolnjujejo merila, ki naj bi bila pri opredeljevanju OPS zavezujoča.
            
         
      (1)  UL L 206, 22.7.1992, str. 7.